Tamsialapis skiautalūpis
Tamsialapis skiautalūpis (Epipactis atrorubens) – gegužraibinių (Orchidaceae) šeimos daugiametis žolinis augalas, įrašytas į Lietuvos raudonąją knygą. 25-70 cm aukščio, šakniastiebis storas, gulsčias. Stiebas stačias, jo viršutinė dalis plaukuota. Lapai ovališki ar pailgai kiaušiniški. Žiedynas 7-20 cm ilgio, žiedai nedideli, rausvai raudoni, malonaus vanilės kvapo. Žydi birželio – rugpjūčio mėn. Auga sausuose miškuose, kopose, smėlynuose. Lietuvos pajūryje dažnas, o kitur retas arba visai neauga.